Hantere Tailo

Debora Džo Hantere (), plašāk pazīstama kā Hantere Tailo (; dzimusi ) ir bijusī amerikāņu aktrise un modele. Vislabāk pazīstama kā sākotnējā Dr. Teilores Heizas (1990—2002, 2004—2014, 2018—2019) lomas atveidotāja seriālā "Hameleonu rotaļas".

 Biogrāfija 
Debora Džo Hantere piedzima 1962. gada 3. jūlijā Fortvērtā, Teksasā, ASV, Morisa Džabeza un Džoannas Hanteru ģimenē. Viņa sākotnēji filmējusies kā Debora Morhārta (Deborah Morehart), jo viņas pirmā vīra uzvārds bija Morhārts.

Kā Debora Morhārta, Tailo 1984. gadā parādījās šausmu filmā The Initiation. Pēc tam Tailo kļuva plaši pazīstama, spēlējot galvenās lomas ASV televīzijas ziepju operās. Viņas debija televīzijā notika 1985. gadā seriālā All My Children. Viņu atlaida no šī seriāla 1988. gadā, attiecību ar citu aktieri, Maiklu Tailo, dēļ, kuru viņa apprecēja 1987. gadā. Tailo 1989. gadā izvēlējās Marinas Toskano lomai seriālā Days of Our Lives. Tailo vēlāk teica: "Visi ienīda manu varoni.[...] Es viņu ienīdu. Viņi [producenti] teica, ka grasās ar viņu kaut ko darīt, taču viņi nekad to nedarīja. [...] Pēdējās nedēļās, kuras pavadīju seriālā, baidījos spēlēt." Atveidoto tēlu vēlāk nogalināja, un Tailo pameta seriālu 1990. gadā.

Vīlusies panākumu trūkumā, Tailo nolēma pamest aktiermākslu un iestājās Fordemas Universitātē Bronksā, Ņujorkā, ar nodomu studēt medicīnu. Kad viņa kopā ar vīru gatavojās pārcelties uz dzīvi Ņujorkā, viņai piedāvāja ārstes Teilores Heizas lomu CBS seriālā "Hameleonu rotaļas". Viņa sākotnēji atteicās, bet beigās piekrita lomai. Tailo sāka spēlēt lomu 1990. gadā, joprojām studējot universitātē.

Tailo 1996. gadā izvēlēja lomai TV kanāla Fox ziepju operā Melrose Place. Tomēr Melrose Place producents Ārons Spelings viņu atlaida pirms sēriju filmēšanas uzsākšanas, kad Tailo paziņoja, ka ir stāvoklī. Spelings apgalvoja, ka Tailo grūtniecības dēļ nevarēja spēlēt varoni, kurai vajadzēja būt "seksīgai pavedinātājai". Tailo iesūdzēja Spelingu tiesā par diskrimināciju grūtniecības dēļ un daļēji uzvarot Losandželosas tiesā, saņēma kompensāciju 4,8 miljonu dolāru apmērā.

Tailo 2000. gadā izdeva autobiogrāfiju Making a Miracle. Viņa pameta "Hameleonu rotaļas" 2002. gadā. Tailo atgriezās seriālā 2004. gadā, lai parādītos divās sērijās kā vīzija. Viņa 2005. gada maijā atgriezās ziepju operā kā viena no galveno lomu atveidotājām un 2013. gada jūlijā atkārtoti pameta seriālu. 2014. gadā atkal atgriezās seriālā uz vairākām nedēļām. No 2018. līdz 2019. gadam viņa atgriezās Teilores lomā, bet šoreiz kā otrā plāna tēls. Kopš 2021. un 2024. gada Teilores tēlu atveido citas aktrises.

Tailo divreiz iekļauta žurnāla People sarakstā "50 skaistākie cilvēki pasaulē".

 Privātā dzīve 

 Laulības un bērni 
Tailo ir precējusies trīsreiz un viņai ir četri bērni. Viņa apprecējās ar savu pirmo vīru Tomu Morhartu 1980. gadā. Viņiem ir dēls Kristofers "Kriss" Morhārts. Tailo un Morhārts izšķīrās 1984. gadā.

Viņa 1987. gadā apprecējās ar aktieri Maiklu Tailo. Pārim ir divas meitas Izabella Gabriela un Katja Ariela Tailo un viens dēls Maikls Edvards "Mikijs" Tailo jaunākais. 1998. gadā Katjai diagnosticēja retu acs vēzis, ko sauc par retinoblastomu. Ārsti izņēma skarto labo aci un uzsāka ķīmijterapiju. Vēlāk vēzi atklāja Katjas otrajā acī, kurš no turienes neizskaidrojami pazuda. Katja atveseļojās un nēsā labās acs protēzi. Pāris izšķīrās 2005. gadā. Pāra 19 gadus vecais dēls 2008. gada 18. oktobrī noslīka ģimenes baseinā Hendersonā, Nevadas štatā. Nevadas Klārka apgabala policija to atzina par "noslīkšana krampju dēļ" un nelaimes gadījumu mājās.

Tailo 2008. gada maijā iesniedza tuvošanās aizliegumu pret bijušo dzīvesbiedru Koriju Kofīldu, apgalvojot, ka viņš vardarbīgi izturējies pret viņu un viņas bērniem.

Neilgi pēc mātes nāves 2009. gada 29. novembrī, Tailo apprecējās ar Gersonu Arčilu Lasvegasā, Nevadā. Laulību anulēja 2018. gada 30. augustā, jo tiesa konstatēja, ka Arčila ir trīsreiz notiesāts par laulātās ļaunprātīgu izmantošanu, automašīnu zādzībām, narkotiku lietošanu, nepatiesas identitātes uzrādīšanu un noziedzīgās pagātnes slēpšanu.

 Reliģija 
Tailo ir kristiete. Viņa savas meitas Katjas atveseļošanos no vēža saista ar pastāvīgām lūgšanām.

 Filmogrāfija 

 Kino 
 Gads Nosaukums Loma1984The InitiationElisone1988Final CutAnna2001LongshotReičela2005Down and DerbyTerija Montana

 Televīzija 
 Gads Nosaukums Loma Piezīmes1985—1988All My ChildrenRobina MakollaGalvenā loma1989—1990Days of Our LivesMarina ToskanoViesa loma1990ZorroSenora Del ReinosaSērija Family Business1990—2002; 2004—2014; 2018—2019"Hameleonu rotaļas"Dr. Teilore HeizaGalvenā loma (1990—2002; 2005—2013), otrā plāna loma (2014; 2018—2019), viesa loma (2004)1994The Maharaja's DaughterMessua ŠandaraTV miniseriāls1994—1995Burke's LawPenelope Džordana, Ingrīda RouzaSērijas Who Killed the Soap Star?, Who Killed the Hollywood Headshrinker?1996Pludmales patruļaHetereSērija Windswept1997Diagnosis: MurderKlēra MakennaSērija Physician, Murder Thyself1997"Auklīte"pati seviSērija The Heather Biblow Story2003She SpiesDr. Marksa / Andresa SarlinaSērija Daze of Future Past2004A Place Called HomeBillijaTV filma2004They Are Among UsDžūnaTV filma2005SharkManAmēlijaTV filma

 Atsauces 

 Ārējās saites 

Kategorija:1962. gadā dzimušie
Kategorija:Teksasā dzimušie
Kategorija:ASV televīzijas aktrises
Kategorija:Amerikāņu kinoaktrises